ຈີນ ​ເປີດ​ສາກ​ ທໍາ​ການສືບສວນ ຄະດີສໍ້ລາດບັງຫຼວງ ຂອງເຈົ້າໜ້າທີ່ລັດຖະບານ
ຄະດີການ​ສືບສວນ ສອບ​ສວນດັ່ງກ່າວ​ນີ້ ມີ​ຂຶ້ນ​ທ່າມກາງ ການ​ປຸກລະດົມ​ ຕໍ່ຕ້ານການ​ສໍ້ລາດ ບັງຫຼວງ​ ໂດຍ​ປະທານ​ປະ​ເທດ​ຈີນ ທ່ານ Xi Jinping.
ຈີນກ່າວວ່າ ຕົນໄດ້ເປີດສາກທໍາການສືບສວນສອບສວນ ເຈົ້າໜ້າທີ່ຄົນນຶ່ງ ຊຶ່ງເປັນຜູ້ອໍານວຍ ການຂອງຄະນະກໍາ ມາທິການ ທີ່ກໍາກັບດູແລບໍລິສັດທັງຫຼາຍທີ່ລັດຖະບານຈີນ ເປັນເຈົ້າຂອງນັ້ນ ໃນອັນທີ່ເປັນຄະດີສໍ້ລາດບັງຫຼວງທີ່ໃຫຍ່ ສຸດຄະດີນຶ່ງ ຖະແຫຼງການສະບັບນຶ່ງຂອງລັດຖະບານກ່າວວ່າ ທ່ານ Jiang Jiemin ຜູ້ອໍານວຍການຄະນະກໍາມາທິການ ດູແລແລະບໍລິ ຫານຊັບສິນ ຂອງລັດຖະບານ ໄດ້ຖືກສົງໄສວ່າ ໄດ້ກະທໍາ ໃນອັນທີ່ເອີ້ນວ່າ ອັນເປັນຖ້ອຍຄໍາຄຸມເຄືອ ທີ່ໂດຍທົ່ວໄປແລ້ວ  ລັດຖະບານມັກ ຈະໃຊ້ ໝາຍເຖິງການກ່າວຫາ ເລື້ອງການສໍ້ລາດບັງຫຼວງ ທ່ານ Jiang ກ່ອນໜ້ານີ້ ໄດ້ດໍາລົງຕໍາແໜ່ງ ເປັນຫົວໜ້າຂອງບໍລິສັດ ນໍ້າມັນແຫ່ງຊາດຈີນ ອັນເປັນບໍລິສັດພະລັງງານນໍ້າມັນຍັກໃຫຍ່ຂອງປະເທດ ໃນອາທິດແລ້ວນີ້ ໄດ້ມີການປະກາດຂ່າວ ການສືບສວນສອບສວນຄ້າຍຄືກັນນີ້ ຕໍ່ຜູ້ບໍລິຫານ ຂອງບໍລິສັດດັ່ງກ່າວ ອີກ 4 ຄົນ ຄະດີການສືບສວນສອບສວນດັ່ງກ່າວນີ້ ມີຂຶ້ນທ່າມກາງ ການປຸກລະດົມຕໍ່ຕ້ານການສໍ້ລາດ ບັງຫຼວງ ໂດຍປະທານປະເທດຈີນ ທ່ານ Xi Jinping